**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL SUTIKIMO PERIMTI VALSTYBĖS TURTĄ IR DĖL JO PERDAVIMO VALDYTI, NAUDOTI IR DISPONUOTI PATIKĖJIMO TEISE“ PROJEKTO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant perimti savivaldybės nuosavybėn valstybei nuosavybės teise ilgalaikį materialųjį turtą – universalios dirbtinės dangos sporto aikštelę prie Klaipėdos „Vėtrungės“ gimnazijos, Gedminų g. 5, Klaipėda ir perduoti Klaipėdos „Vėtrungės“ gimnazijai valdyti, naudoti ir disponuoti patikėjimo teise.

**2. Projekto rengimo priežastys ir kuo remiantis parengtas sprendimo projektas.**

Minima universalios dirbtinės dangos sporto aikštelė buvo įrengta iš Kūno kultūros ir sporto departamento lėšų. 2019-05-19 Lietuvos Respublikos nutarimu Nr. 495 likvidavus Kūno kultūros ir sporto departamentą, universalios dirbtinės dangos sporto aikštelė patikėjimo teise perduota valdyti Lietuvos sporto centrui. Lietuvos sporto centrui ilgalaikis turtas šiuo metu yra nebereikalingas. Tikslinga universalios dirbtinės dangos sporto aikštelę perduoti nuosavybėn Klaipėdos miesto savivaldybei ir patikėjimo teise Klaipėdos „Vėtrungės“ gimnazijai.

Šis Savivaldybės tarybos sprendimas reikalingas Lietuvos Respublikos Vyriausybės nutarimo projektui rengti.

**3. Kokių rezultatų laukiama.**

Perėmus minėtą turtą savivaldybės nuosavybėn, jis būtų perduotas Klaipėdos „Vėtrungės“ gimnazijai valdyti, naudoti ir disponuoti patikėjimo teise.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomos lėšos nereikalingos.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – savivaldybei perduodamas ilgalaikis materialusis turtas.

Teikiame svarstyti šį sprendimo projektą.

PRIDEDAMA. 2019-10-22 Lietuvos sporto centro raštas Nr. 324, 1 lapas.

Turto skyriaus vedėjas Edvardas Simokaitis